Държавен вестник, бр. 49, 2013 г., стр. 19

БРОЙ  49	
Д Ъ Р Ж А В Е Н  В Е С Т Н И К 	
СТР.  19  
(4) Всеки проект се финансира самостоятел-
но и независимо от други проекти съобразно 
заложените в него цели, план за изпълнение, 
финансов план и очаквани резултати.“
§ 22. Досегашният раздел V „Управление 
на финансовите средства“ става раздел VI.
§ 23. В чл. 35, ал. 1 вкрая след думата „про-
екта“ се добавя „и в съответствие с правилата 
за текущ финансов контрол и отчетност по 
изпълнението на договорите за финансиране 
на научни изследвания“.
§ 24. В чл. 36 думите „научни проекти“ се 
заменят с „научноизследователски проекти“.
§ 25. Член 38 се изменя така:
„Чл. 38. Постоянните научно-експертни 
комисии осъществяват мониторинг и анализ 
на финансираните научноизследователски 
проекти и на направените разходи по реали-
зацията на проектите.“
§ 26. Член 40 се отменя.
§ 27. Създава се раздел VІI „Организация 
на работата на администрацията“:
„Раздел VІI 
Организация на работата на администрацията
Чл. 40а. Организацията на работата на 
фонда се осъществява в съответствие с разпо-
редбите на правилника и с правила за работа, 
утвърдени от управителя.
Чл. 40б. Служителите във фонда изпъл-
няват възложените им задачи и отговарят 
за изпълнението на работата въз основа на 
длъжностни характеристики, утвърдени от 
управителя.
Чл. 40в. Документите, изпратени до фонда 
от държавни органи и институции, от юриди-
чески или физически лица, се завеждат във 
входящ регистър, като се отбелязва датата на 
получаването им.
Чл. 40г. При завеждането на документите 
в регистъра по чл. 40в се извършва проверка 
за наличието на всички материали, посочени 
в тях, и се образува преписка, която се раз-
пределя според адресата или съдържанието.
Чл. 40д. Управителят разпределя постъпи-
лите документи с резолюция до съответните 
служители, съдържаща указания, срок за 
изпълнение, дата и подпис.
Чл. 40е. Изходящите от фонда документи 
се съставят в два екземпляра, като вторият 
екземпляр съдържа датата, инициалите и 
подписа на служителя, изготвил документа.
Чл. 40ж. (1) Работното време на служи-
телите във фонда е 8 часа дневно и 40 часа 
седмично при 5-дневна работна седмица.
(2) Работното време по ал. 1 е от 9,00 до 
17,30 ч. с обедна почивка от 12,30 до 13,00 ч.
(3) За определени категории служители се 
допуска изпълнение на задълженията в работ-
но време с променливи граници с период на 
задължително присъствие от 10,00 до 16,00 ч. 
при спазване на условията по ал. 1.
(4) Критериите за определяне на служителите 
с работно време с променливи граници, както 
и условията и редът за изпълнението на техните 
задължения се уреждат с вътрешни правила.“
Преходни и заключителни разпоредби
§ 28. (1) В едномесечен срок от влизане 
в сила на този правилник се създават нови 
научно-експертни комисии.
(2) Заварените към влизане в сила на 
този правилник научно-експертни комисии 
изпълняват функциите си до създаване на 
научно-експертните комисии по ал. 1.
§ 29. Завареният към влизане в сила на 
този правилник изпълнителен съвет изпълнява 
функциите си до определяне на нов изпълни-
телен съвет в съответствие с чл. 8.
§ 30. Този правилник влиза в сила от деня 
на обнародването му в „Държавен вестник“.
Министър:  
Николай Милошев
4401
КОМИСИЯ ЗА ОТНЕМАНЕ 
НА НЕЗАКОННО ПРИДОБИТО 
ИМУЩЕСТВО
ПРАВИЛНИК
за устройството и дейността на Комисията за 
отнемане на незаконно придобито имущество 
и на нейната администрация
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат устрой-
ството, дейността, организацията на работа, 
числеността на Комисията за отнемане на 
незаконно придобито имущество, наричана по-
нататък „комисията“, структурата на нейната 
администрация, както и съставът, районите 
на действие и организацията на работа на 
териториалните дирекции на комисията.
Чл. 2. Комисията е:
1. независим специализиран постояннодей-
стващ държавен орган;
2. юридическо лице със седалище София.
Чл. 3. Дейността на комисията се осъщест-
вява с помощта на централна (обща и специ-
ализирана) администрация и териториални 
звена, които са със статут на териториални 
дирекции.
Чл. 4. Финансовото осигуряване на дей-
ността на комисията се осъществява чрез:
1. субсидии от държавния бюджет;
2. участие в международни програми;
3. други приходи, свързани с дейността на 
комисията.